Ŝjuanĉen

Ŝjuanĉen, ĉine 宣城, laŭ pinjino Xuānchéng estas prefektujnivela milionurbo, kaj universitata urbo en provinco Anhujo en Ĉina Popola Respubliko. Loĝantaro En 2020 la prefektujnivela loĝantaro estis 2 500 063 homoj. Geografio Ŝjuanĉen kuŝas sur ebenaĵo, montetoj, montoj, valoj kaj basenoj en la malsupra akvokolekta baseno de la rivero Jangzio kaj la delto de ties rivero. La areo konsistas el sep distriktnivelaj dividoj sur areo de 12 313 km². Vuĥu troviĝas 58, provinca sidejo Hefejo 172, Ŝanhajo 257, ĉefurbo Pekino 1021 km aere laŭ [1]. Historio Arkeologiaj elfosaĵoj sugestas, ke la teritorio estis loĝata dum pli ol kvar mil jaroj. La konata ĉina historio ĉi tie komenciĝis ekde 109 a.K. Komandejo estis establita en 281 p.K. Ŝjuanĉen fariĝis prefektujnivela urbego en 2000. Ekonomio La ĉefaj industriaj produktoj inkluzivas trinkaĵojn, ŝtofojn, betonon, elektronikajn komponantojn, sterkaĵojn, paperojn. Tiu loko estas historia centro por la produktado de paperoj por kaligrafio kaj pentrado. Edukado Po unu universitato kaj altlernejo certigas la altnivelan edukon. Trafiko Ŝjuanĉen estas bone alirebla trajne kaj voje. Pri ebla flughaveno informo mankas. Klimato La prefektujnivela milionurbo havas subtropikan humidan musonan klimaton (Cwa) kun kvar apartaj sezonoj kaj abunda precipitaĵo. El la kvar sezonoj la somero estas la plej longa. La jara averaĝa temperaturo estas 16,5 °C kaj varias inter 12-22 °C. Jare averaĝe pluvas 1398 mm, en ĉiuj monatoj pluvas. La pluvo kulminas junie kaj malkulminas decembre. Vidindaĵoj ĝemela pagodo Ĝemelurboj Balaĥna en Rusio Fontoj Angla Vikipedio Eksteraj ligiloj